LIETUVIŲ GESTŲ KALBOS VERTIMO CENTRAS


SKELBIAMOS APKLAUSOS SĄLYGOS
VILNIAUS MIESTO NUOLATINIŲ BILIETŲ PAPILDYMO
 VIEŠOJO TRANSPORTO ELEKTRONINIAIS BILIETAIS
 PIRKIMUI



1. BENDROSIOS NUOSTATOS

1.1. Šis mažos vertės viešasis pirkimas (toliau – Pirkimas) vykdomas skelbiamos apklausos būdu, naudojantis Centrinės viešųjų pirkimų informacinės sistemos (toliau – CVP IS) priemonėmis. Pirkimas atliekamas vadovaujantis Lietuvos Respublikos viešųjų pirkimų įstatymu (toliau – VPĮ), Mažos vertės pirkimų tvarkos aprašu, Lietuvių gestų kalbos vertimo centro viešųjų pirkimų organizavimo ir vidaus kontrolės taisyklėmis, Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei šiomis apklausos sąlygomis (toliau – Sąlygos).
1.2. Perkančiosios organizacijos ir tiekėjo bendravimas ir keitimasis informacija vyksta naudojantis CVP IS priemonėmis. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS, adresu www.viesiejipirkimai.lt 
1.3. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
 	1.4. tiesioginį ryšį su tiekėjais palaiko viešųjų pirkimų specialistė Virginija Jankūnienė, tel. +370 609 75933, el. paštas virginija.jankuniene@vertimaigestais.lt.
1.5. Remdamasi VPĮ 29 straipsnio 3 dalimi, perkančioji organizacija pasilieka teisę bet kuriuo metu iki pirkimo sutarties sudarymo savo iniciatyva nutraukti pradėtas pirkimo procedūras, jeigu atsirastų aplinkybių, kurių nebuvo galima numatyti. 


2. PIRKIMO OBJEKTAS

2.1. Pirkimo objektas: Vilniaus miesto nuolatinių bilietų papildymas Vilniaus viešojo transporto elektroniniais bilietais, BVPŽ kodas – 34980000-0, (toliau – prekė). Prekės apibūdinimas ir reikalavimai nustatyti techninėje specifikacijoje (pirkimo sąlygų 1 priedas).
2.2. Pirkimui taikomi aplinkos apsaugos reikalavimai pagal aplinkos ministro 2011 m. birželio 28 d. įsakymo Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.3 punktą: ”perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos“. 
2.3. Su laimėjusiu tiekėju bus sudaroma raštiška sutartis. Numatoma sutarties įsigaliojimo data – 2025 m. gegužės 2 d. Sutarties galiojimo terminas – 12 mėnesių su galimybe sutartį automatiškai  pratęsti du kartus po vienerius metus. Maksimalus sutarties galiojimo terminas – 36 mėnesiai.  
2.4. Vadovaujantis Lietuvos Respublikos viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“ patvirtinta Kainodaros taisyklių nustatymo metodika (toliau – Metodika), bus taikomas kainos apskaičiavimo būdas – fiksuotas įkainis su peržiūra (toliau – įkainis). Peržiūros atvejis bus numatytas Sutarties bendrosiose sąlygose ir Vilniaus miesto savivaldybės tarybai patvirtinus naujas viešojo transporto bilietų kainas Vilniaus mieste.

3. PASIŪLYMŲ RENGIMAS IR TEIKIMAS

3.1. Tiekėjas gali pateikti tik vieną pasiūlymą.
3.2. Jei pasiūlymą teikia ūkio subjektų grupė, ji taip pat pateikia ir jungtinės veiklos sutarties kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant pirkimo sutartį bei šių įsipareigojimų vertės dalis, sudaranti bendrą pirkimo sutarties vertę. Taip pat turi būti pateikta informacija apie asmenį, atstovaujantį ūkio subjektų grupei bendraujant su perkančiąja organizacija.
3.3. Visi pasiūlyme pateikiami dokumentai turi būti pateikti elektronine forma (tiesiogiai suformuoti elektroninėmis priemonėmis arba skaitmeninės dokumentų kopijos). Pasiūlymo dokumentai turi būti suformuoti naudojant nediskriminuojančius, visuotinai prieinamus duomenų failų formatus (pvz., pdf, docx ). Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. 
3.4. Pasiūlymas turi būti parengtas lietuvių kalba. Jei reikalaujami dokumentai negali būti pateikti lietuvių kalba, turi būti pateiktas patvirtintas vertimas (išverstame dokumente nurodant vertimą atlikusio asmens vardą, pavardę ir parašą).
3.5. Pasiūlymo kaina pateikiama eurais, išreiškiant ir apskaičiuojant taip, kaip nurodyta pasiūlymo formoje (pirkimo sąlygų 2 priedas). Į pasiūlymo kainą turi būti įskaityti visi mokesčiai ir visos tiekėjo išlaidos, būtinos pirkimo sutarties įvykdymui. 
3.6. Pasiūlyme tiekėjas turi aiškiai nurodyti, kuri pasiūlymo informacija yra konfidenciali, vadovaujantis VPĮ 20 straipsniu. Jeigu tiekėjo pasiūlyme nėra nurodyta, kuri informacija yra konfidenciali, laikoma, kad visa pasiūlymo informacija yra nekonfidenciali. 
3.7 Pasiūlymą sudaro tiekėjo pateiktų duomenų bei dokumentų visuma:
3.7.1. užpildyta Pasiūlymo forma;
3.7.2. įgaliojimo ar kito dokumento, suteikiančio teisę pateikti ir (ar) pasirašyti pasiūlymą bei kitus dokumentus, kopija (jeigu pasiūlymą pateikia ne tiekėjo vadovas); 
3.7.3. informacija ir dokumentai pagal Sąlygų 3.2 punktą (jei pasiūlymą teikia ūkio subjektų grupė); 
3.7.4. kita reikalaujama informacija ir dokumentai; 
3.7.5. pasiūlymo paaiškinimai (jei tokių yra).
3.8. Pasiūlymas turi būti pateiktas iki 2025 m. balandžio 14 d. 9.00 val. (Lietuvos Respublikos laiku) tik elektroninėmis priemonėmis, naudojant CVP IS. Perkančioji organizacija turi teisę pratęsti pasiūlymo pateikimo terminą.
3.9. Iki pasiūlymų pateikimo termino pabaigos, tiekėjas gali pakeisti arba atšaukti savo pasiūlymą. Toks pakeitimas arba pranešimas pripažįstamas galiojančiu, jeigu perkančioji organizacija jį gavo iki pasiūlymų pateikimo termino pabaigos.

4. PASIŪLYMŲ ŠIFRAVIMAS

4.1. Tiekėjo teikiamas pasiūlymas neprivalo būti užšifruotas. Tiekėjas, nusprendęs pateikti užšifruotą pasiūlymą, turi vadovautis Viešųjų pirkimų tarnybos direktoriaus 2017-12-28 įsakymu Nr. 1S-181 patvirtintomis naudojimosi centrine viešųjų pirkimų informacine sistema taisyklėmis. 

5. PIRKIMO DOKUMENTŲ PAAIŠKINIMAI IR PATIKSLINIMAI

5.1. Tiekėjas gali prašyti, kad perkančioji organizacija paaiškintų pirkimo dokumentus, taip pat teikti pasiūlymus dėl pirkimo dokumentų patikslinimų. Pirkimo dokumentų paaiškinimai ir patikslinimai gali būti teikiami ir perkančiosios organizacijos iniciatyva. 
5.2. Paaiškinimai ir patikslinimai teikiami CVP IS priemonėmis. Jei paaiškinimai ar patikslinimai teikiami perkančiosios organizacijos iniciatyva, jie taip pat teikiami CVP IS priemonėmis. 
5.3. Jei pateikti paaiškinimai ar patikslinimai iš esmės keičia pirkimo dokumentuose nustatytus reikalavimus pirkimo objektui, reikalavimus tiekėjui ar pasiūlymų rengimui, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos.


6. SUSIPAŽINIMAS SU PASIŪLYMAIS IR JŲ VERTINIMAS

6.1. Pradinis susipažinimas su pasiūlymais vyks 2025 m. balandžio 14 d. 9.30 val. Susipažinimo su pasiūlymais procedūroje tiekėjai ar jų įgalioti atstovai nedalyvaus.
6.2. Ekonomiškai naudingiausias pasiūlymas išrenkamas pagal kainą.
6.3. Pasiūlymų vertinimo metu perkančioji organizacija įvertina: 
6.3.1. ar tiekėjo siūlomas pirkimo objektas atitinka pirkimo dokumentuose nustatytus reikalavimus; 
6.3.2. ar tiekėjo pasiūlyme nėra nurodytos kainos apskaičiavimo klaidų; 
6.3.3. ar tiekėjo pasiūlyme nurodyta kaina nėra per didelė ir perkančiajai organizacijai nepriimtina; 
6.3.4. ar tiekėjo pasiūlyme nurodyta kaina (jos sudedamosios dalys) neatrodo neįprastai maža. 
6.4. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų trūksta, perkančioji organizacija, nepažeisdama lygiateisiškumo ir skaidrumo principų, prašo dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. 
6.5. Perkančioji organizacija gali prašyti dalyvių patikslinti, papildyti arba paaiškinti savo pasiūlymus, tačiau ji negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus. 
6.6. Jeigu dalyvio pasiūlyme nurodyta kaina (jos sudedamosios dalys) atrodo neįprastai maža, perkančioji organizacija prašo dalyvį ją pagrįsti, vadovaujantis VPĮ 57 straipsnio 2 ir 3 dalių nuostatomis. 
6.7. Sudaroma pasiūlymų eilė. Į pasiūlymų eilę įtraukiami tiekėjai, kurių pasiūlymai atitiko pirkimo dokumentuose nustatytus reikalavimus. Jei kelių tiekėjų pasiūlymų kaina yra vienoda, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei apklausiamas tik vienas tiekėjas, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas. 
6.8. Nustatomas pirkimo laimėtojas. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus ir jo pasiūlymo kaina nėra per didelė ir perkančiajai organizacijai nepriimtina. 
6.9. Perkančioji organizacija suinteresuotiems dalyviams, išskyrus atvejus, kai pirkimo sutartis sudaroma žodžiu, ne vėliau kaip per 3 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis. Jei būtų priimtas sprendimas nesudaryti pirkimo sutarties, perkančioji organizacija taip pat nurodo priežastis, dėl kurių priimtas toks sprendimas. 
6.10. Tiekėjas, kurio pasiūlymas laimėjo, kviečiamas sudaryti pirkimo sutartį

7. PASIŪLYMŲ ATMETIMO PRIEŽASTYS

7.1. Perkančioji organizacija atmeta pasiūlymą, jeigu:
7.1.1. tiekėjas pasiūlymą ar jo dalį pateikė ne CVP IS priemonėmis;
7.1.2. pasiūlymas neatitinka pirkimo dokumentuose nustatytų reikalavimų;
7.1.3. pasiūlyta kaina viršija pirkimui skirtas lėšas, nustatytas perkančiosios organizacijos prieš pradedant pirkimo procedūrą;
7.1.4. tiekėjas per perkančiosios organizacijos nurodytą terminą neištaiso aritmetinių klaidų ir (ar) nepaaiškina pasiūlymo. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;
7.1.5. jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis;
7.1.6. tiekėjas pateikė netikslius, neišsamius pirkimo dokumentuose nurodytus kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį ar jų nepateikė ir perkančiosios organizacijos prašymu jų nepateikė per perkančiosios organizacijos nurodytą terminą.
7.2. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.

8. KITOS SĄLYGOS IR INFORMACIJA 

8.1. Perkančioji organizacija turi teisę savo iniciatyva nutraukti pradėtas pirkimo procedūras. Tai gali būti atliekama bet kuriuo metu iki pirkimo sutarties sudarymo, jeigu atsirado aplinkybių, kurių nebuvo galima numatyti.  


8.2. Ginčai dėl pirkimo nagrinėjami, žala tiekėjui atlyginama, pirkimo sutartis pripažįstama negaliojančia bei alternatyvios sankcijos taikomos vadovaujantis VPĮ VII skyriaus nuostatomis. 

















































Pirkimo sąlygų priedas Nr. 1

VILNIAUS MIESTO NUOLATINIŲ BILIETŲ PAPILDYMAS VIEŠOJO 
TRANSPORTO ELEKTRONINIAIS BILIETAIS
TECHNINĖ SPECIFIKACIJA

	Eil. Nr.
	Pirkimo objektas
	


	Reikalavimas

	1
	Nuolatinių bilietų (vilniečio kortelių) papildymas 
	Kortelės galioja 1 (vieną) mėnesį: darbo dienomis, savaitgaliais bei švenčių dienomis naudotis viešuoju Vilniaus miesto  transportu.

	2
	Nuolatinių bilietų pildymas
	Kartą į mėnesį.

	3
	Bilietų kiekis per 1 (vieną) mėnesį
	30 vnt. (maksimalus numatomas skaičius). Perkančioji organizacija neįsipareigoja nupirkti 30 vnt. bilietų per mėnesį.

	4
	Sutartis įsigalios nuo 2025 m. gegužės 2 d. 
	Turi būti

	5
	Tiekėjas sąskaitas Perkančiajai organizacijai pateikia per SABIS ir elektroniniu paštu.
	Turi būti






Pirkimo sąlygų priedas Nr. 2


(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

Lietuvių gestų kalbos vertimo centrui

PASIŪLYMAS
DĖL VILNIAUS MIESTO NUOLATINIŲ BILIETŲ PAPILDYMO VIEŠOJO TRANSPORTO ELEKTRONINIAIS BILIETAIS
  PIRKIMO

_____________
(Data)
_____________
(Sudarymo vieta)

	Tiekėjo pavadinimas 
(Jeigu dalyvauja ūkio subjektų grupė, surašomi visi dalyvių pavadinimai)
	

	Tiekėjo adresas 
(Jeigu dalyvauja ūkio subjektų grupė, surašomi visi dalyvių adresai)
	

	Asmens, pasirašiusio pasiūlymą, vardas, pavardė, pareigos
	

	Telefono numeris
	

	El. pašto adresas
	



1. Šiuo pasiūlymu pažymime, kad sutinkame su visomis pirkimo sąlygomis.
2. Pasirašydamas CVP IS priemonėmis pateiktą pasiūlymą patvirtinu, kad dokumentų skaitmeninės kopijos ir elektroninėmis priemonėmis pateikti duomenys yra tikri.


	Prekės pavadinimas

	Prekės kaina, 1 vnt. Eur
be PVM 
	Prekės kaina, 30 vnt. Eur
be PVM 
	Prekės kaina, 30 vnt. Eur
su PVM
	Prekės kaina, 30 vnt. Eur
su PVM 12 mėnesių

	1.
	2.
	3.
	4.
	5.

	Vilniaus miesto nuolatinių bilietų papildymas (be nuolaidos)
	(nurodyti)
	(nurodyti)
	(nurodyti)
	(nurodyti)



Bendra pasiūlymo kaina (12 mėnesių) Eur su PVM (įskaitant visus mokesčius ir visas tiekėjo išlaidas, būtinas pirkimo sutarties įvykdymui) skaičiais ir žodžiais: 

_____________________ 
       (įrašyti sumą skaičiais)

____________________________________________________________________________
                                     (įrašyti sumą žodžiais)

3. Patvirtiname, kad siūloma prekė atitinka pirkimo dokumentuose nurodytus reikalavimus ir jos savybės yra tokios:


Atitiktis techninės specifikacijos reikalavimams:
	Eil. Nr.
	Parametras
	Reikalavimas
	


Siūloma

	1
	Nuolatinių bilietų (vilniečio kortelių) papildymas 
	Kortelės galioja 1 (vieną) mėnesį: darbo dienomis, savaitgaliais bei švenčių dienomis naudotis viešuoju Vilniaus miesto  transportu.
	

	2
	Nuolatinių bilietų pildymas
	Kartą į mėnesį.
	

	3
	Bilietų kiekis per 1 (vieną) mėnesį
	30 vnt. (maksimalus numatomas skaičius). Perkančioji organizacija neįsipareigoja nupirkti 30 vnt. bilietų per mėnesį.
	

	4
	Sutartis įsigalios nuo 2025 m. gegužės 2 d. 
	Turi būti
	

	5
	Tiekėjas sąskaitas Perkančiajai organizacijai pateikia per SABIS ir elektroniniu paštu.
	Turi būti
	

	1
	Nuolatinių bilietų (vilniečio kortelių) papildymas 
	Kortelės galioja 1 (vieną) mėnesį: darbo dienomis, savaitgaliais bei švenčių dienomis naudotis viešuoju Vilniaus miesto  transportu.
	





Kartu su pasiūlymu pateikiami šie dokumentai:
	Eil.
Nr.
	Pateiktų dokumentų 
pavadinimas
	Dokumentų puslapių
skaičius

	
	
	

	
	
	

	
	
	

	
	
	



Pasiūlymas galioja iki__________________________________________.


______________________________________                                _______________________________
(Teikėjo arba jo įgalioto asmens pareigų pavadinimas)                                                                 (Vardas, pavardė)

